Diari Oficial de la Generalitat Valenciana


Sumari del DOGV 8712, del 08-01-2020 (2020/3)

RESOLUCIÓ de 20 de desembre de 2019, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament del Puig de Santa Maria.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8712

Data del DOGV
:   08-01-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/3


Data del document
:   20-12-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 20 de desembre de 2019, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament del Puig de Santa Maria. [2020/3]  
El lloc de treball de secretaria de l'Ajuntament del Puig de Santa Maria es troba actualment classificat en categoria d'entrada.  
  
Segons el certificat de la secretaria de data 30 de gener de 2017, el Ple de l'Ajuntament del Puig de Santa Maria va aprovar, el 26 de gener de 2017, la modificació de la plantilla de personal, i la seua correlació en la relació de llocs de treball, amb la modificació del lloc de Tresoreria, perquè fora cobert per personal funcionari amb habilitació de caràcter nacional, pertanyent a la subescala d'intervenció-tresoreria. Aquest acord va ser publicat en el Butlletí Oficial de la Província de data 27 d'abril de 2017.  
Segons el certificat de la Secretaria de data 30 de setembre de 2019, el Ple de l'Ajuntament del Puig de Santa Maria, en la sessió del dia 31 de gener de 2019, va adoptar, entre altres, l'acord d'aprovació definitiva del pressupost municipal per a l'exercici 2019.  
Amb data 13 de febrer de 2019, es va publicar en el Butlletí Oficial de la Província núm. 31, un edicte relatiu a l'aprovació definitiva del pressupost general 2019 i que ha esdevingut ferm.  
Consta en l'expedient el certificat de la Secretaria, segons el qual el Ple de l'Ajuntament del Puig de Santa Maria, en la sessió ordinària de 4 d'abril de 2019, entre altres assumptes, va aprovar la relació de llocs de treball, en la qual s'inclou el lloc de Tresoreria, reservat a personal funcionari amb habilitació nacional, i s'acredita en el certificat que el contingut de les funcions d'aquest lloc no ha sigut objecte de cap modificació.  
L'article 92 bis, apartat 1, lletra b) de la Llei 7/1985, de 2 d'abril, reguladora de les bases del règim local, disposa el següent:  
«1. Són funcions públiques necessàries en totes les Corporacions locals, la responsabilitat administrativa de les quals està reservada a funcionaris d'administració local amb habilitació de caràcter nacional: (?); b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació».  
Vistos els antecedents indicats, i en virtut del que es disposa en els articles 164.1 i 170.1 de la Llei 8/2010, de 23 de juny, de la Generalitat, de règim local de la Comunitat Valenciana; l'article 14 del Reial decret 128/2018, de 16 de març, pel qual es regula el règim jurídic dels funcionaris d'Administració Local amb habilitació de caràcter nacional; així com l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana; i, de conformitat amb la Resolució de 19 de juliol de 2019 (DOGV 8596, 22 07.2019), del president de la Generalitat, per la qual delega determinades atribucions en diferents òrgans de la Presidència, resolc:  
  
  
Crear el lloc de tresoreria de l'Ajuntament del Puig de Santa Maria, i classificar-lo com a reservat a personal funcionari d'Administració local amb habilitació de caràcter nacional de la subescala d'intervenció-tresoreria.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112,123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració Pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 20 de desembre de 2019. El president de la Generalitat (p. d. Resolució de 19.07.2019, DOGV de 22.07.2019), el secretari autonòmic de Promoció Institucional i Cohesió Territorial: Alfred Boix Pastor.